เล็ง SET ย่อตัวต่อ ตามตปท. หวั่น “กลุ่มพลังงาน” กดดัน หลังราคาน้ำมันร่วง
เล็ง SET ย่อตัวต่อ ตามตปท. หวั่น “กลุ่มพลังงาน” กดดัน หลังราคาน้ำมันร่วง รับข่าวสหรัฐฯ เตรียมปล่อยน้ำมันดิบในคลังออกมาเพิ่มอีกขึ้น โดยให้แนวต้าน 1,705 จุด แนวรับ 1,685 จุด
เล็ง SET ย่อตัวต่อ ตามตปท. หวั่น “กลุ่มพลังงาน” กดดัน หลังราคาน้ำมันร่วง รับข่าวสหรัฐฯ เตรียมปล่อยน้ำมันดิบในคลังออกมาเพิ่มอีกขึ้น โดยให้แนวต้าน 1,705 จุด แนวรับ 1,685 จุด
1 เม.ย. 2565

นายชัยพร น้อมพิทักษ์เจริญ รองกรรมการผู้จัดการสายงานค้าหลักทรัพย์บุคคล บล.บัวหลวง กล่าวว่า แนวโน้มตลาดหุ้นไทยวันนี้คาดว่ามีโอกาสปรับตัวลงตามทิศทางเดียวกับตลาดหุ้นในภูมิภาค เนื่องจากเช้านี้ตลาดหุ้นเอเชียส่วนใหญ่ได้รับแรงกดดันจากดัชนี PMI จีนที่ออกมาเมื่อวานนี้ต่ำกว่าที่ตลาดคาดไว้ ทำให้กระทบต่อภาพรวมของเศรษฐกิจในภูมิภาคจะชะลอตัว ซึ่งยังไม่รวมถึงผลกระทบของการล็อกดาวน์ในจีนที่เกิดขึ้นในปัจจุบัน
ขณะเดียวกันราคาน้ำมันดิบเมื่อคืนนี้ยังปรับตัวลงค่อนข้างแรง หลังจากที่ประธานาธิบดีสหรัฐฯเตรียมปล่อยน้ำมันดิบในคลังออกมาเพิ่มอีกขึ้น ซึ่งอาจจะยังเป็นปัจจัยกดดันหุ้นกลุ่มพลังงานได้ และยังมีความกังวลต่อเนื่องจากสงครามรัสเซียและยูเครนที่ยังคงมีความไม่แน่นอนอยู่มาก ทำให้ตลาดกลับมามีแรงกดดันอีกครั้ง
โดยให้แนวต้าน 1,705 จุด แนวรับ 1,685 จุด